PELASTUKSEN SOFAR 28
Jakov ja Elisheva Damkani
Jumalamme rakastetut, armoa ja rauhaa Jumalalta, Isältämme
ja Jeesukselta, Herraltamme ja Pelastajaltamme!
Olemme lähellä Gazaa, josta viime päivinä on ammuttu paljon ohjuksia.
Jumala kuitenkin suojelee ihmeellisesti.
"Katso, Hän, joka Israelia varjelee, ei torku eikä nuku."
Toin mukanani vähän oliiveja.
Ylistetty olkoon Kaikkivaltias Jumala, -
joka on oksastanut teidät Oliivipuuhun!
Löysin kivenkin.
"Kivi, jonka rakentajat hylkäsivät, on tullut kulmakiveksi."
Haluan rakentaa alttareita.
Kasaan 12 kiveä yhteen ja uudistan sitoumukseni.
Näin voimme kestää loppuun asti tässä jalossa kilvassa, -
siinä työssä, johon Jumala on meidät kutsunut.
Tämä on orjantappurapensas.
Elämässä piikit paljon pistävät, mutta Jumala antaa lohdutuksen.
Panen oliivitkin pois.
Jumala siunatkoon teitä missä olettekin.
Paljon rakkautta Trumpet of Salvationista Tel Avivista!
Tänään haluan esitellä yhden tärkeän asian.
Jokaisen Jumalan Hengestä syntyneen tulee ymmärtää -
olevansa Mooses. Jokainen on Mooses.
Tulin tähän päätelmään, kun luin 2. Moos. luvusta 33, jakeesta 12:
"Ja Mooses sanoi Herralle: 'Katso, sinä sanot minulle: -
'Johdata tämä kansa sinne,
mutta et ole ilmoittanut minulle, kenen sinä lähetät minun kanssani.
Ja kuitenkin sinä sanoit: 'Minä tunnen sinut nimeltäsi, -
ja sinä olet myös saanut armon minun silmieni edessä.'
Jos siis olen saanut armon sinun silmiesi edessä, -
niin ilmoita minulle tiesi, että tulisin tuntemaan sinut
ja tietäisin saaneeni armon sinun silmiesi edessä; -
katso tämä kansa on sinun kansasi.'"
Hän vastasi hänelle: "Pitäisikö minun kasvojeni -
käymän sinun kanssasi ja minun viemän sinut lepoon?"
Isä, haluan kiittää sinua, että olet tuonut meidät näin yhteen.
Herra, kiitos teknologiasta, jonka avulla voin puhua -
rakkaille sisarille ja veljille ympäri maailman.
Ota sydämeni, että voisin puhua totuutta sydämeltäsi.
Ottakaamme se totuus vastaan.
Mooses sanoo Jumalalle, että Hän on kutsunut hänet viemään kansan -
Egyptistä luvattuun maahan.
Haluan jokaisen ymmärtävän, että kun ihminen kohtaa Jumalan, -
ei ehkä palavassa pensaassa kuten Mooses, -
mutta Hän kohtasi sinut Golgatalla,
jossa Hän toimitti ihanan lunastuksen ja loi uuden sydämen.
Hän on vieraillut luonasi.
Hän ei vieraillut kuten Mooseksen tai Paavalin luona, mutta silti.
Mooseksen tehtäväksi annettiin tuoda kansa Egyptistä.
Väitän, että jokaisen uskovan kutsumus on tuoda ihmisiä -
tästä maailmasta Jumalan valtakuntaan.
Olen sanonut tämän useasti, mutta tämä ihana Israelin maa -
on luvatun Jumalan valtakunnan varjo.
Kuten Moosekselle Israelin viemisestä Jumala sanoo -
jokaiselle uskovalle siellä missä tämä onkin, Euroopassa, -
Australiassa, kaikkialla, että meidän kutsumuksemme on -
viedä ihmisiä maailmasta Jumalan valtakuntaan.
Silloin ymmärrämme, että Hän on vieraillut luonamme.
Hänen sydämensä halu on, että ihmiset ovat Hänen kanssaan -
tuomassa ihmisiä pimeydestä valkeuteen, takaisin elämään.
Jokainen on kuullut evankeliumin joltakulta toiselta.
Usko tulee kuulemisesta ja kuuleminen Kristuksen sanan kautta.
Kiitän Jumalaa Jeffistä, joka kertoi evankeliumin minulle.
Kerron hänestä näissä ohjelmissa.
Mooses siis sanoo: "...sinä sanot minulle: 'Johdata tämä kansa', -
mutta et ole ilmoittanut, kenen sinä lähetät minun kanssani."
Mooses siis halusi tietää, kenet Jumala lähettää hänen kanssaan.
Ymmärrättekö, että me olemme paremmassa asemassa?
Olemme paremmassa asemassa kuin Vanhan testamentin pyhät, -
olemme Uudessa liitossa. Hän on meissä.
Hänen läsnäolonsa on tullut sisimpäämme.
Jeremia 3:16 sanoo, että liitonarkista ei enää puhuta,
eikä sitä enää tarvita, eikä sellaista enää tehdä.
Näin on. Liitonarkkia ei enää tarvita,
koska Pyhä Henki on meissä.
Kun Mooses kysyy, kuka hänen kanssaan tulisi, -
meillä on parempi tilanne. Hän on meissä meidän kanssamme.
Meistä on tullut Hänen läsnäolonsa sija kivisen temppelin tilalle.
Meistä on tullut Jumalan temppeli, jotta toisimme ihmiset -
Jumalan valtakuntaan, Jumalan viinitarhaan maailmasta, Egyptistä.
Mooses toi ihmiset Egyptistä, me tuomme ihmiset maailmasta -
luvattuun Jumalan valtakuntaan.
Mooses sanoo: "Sinä sanoit: 'Minä tunnen sinut nimeltäsi, -
ja sinä olet myös saanut armon minun silmieni edessä.'"
Jos siis ihminen on valittu ja Jumalan Hengestä syntynyt, -
ja Jumala vierailee sisimmässä, ja tietää olevansa lunastettu, -
eikä siitä ole epäilystäkään, -
silloin on saanut Jumalan mielisuosion ja valinnan.
Jumala on antanut mielisuosion kutsumalla ihmisen -
Jeesuksessa Kristuksessa luvattuun Uuteen liittoon.
Nyt on sitten vain kyse siitä,
mitä teemme ollessamme Jumalan suosiossa.
Herran suosio juurtuu sydämiimme ja alamme vaeltaa siinä.
Vastaamme Hänen rakkauteensa pitämällä Hänen käskynsä.
Monet haluavat suosion vain tunteakseen olonsa paremmaksi.
Heitä ei kiinnosta asiat, joista Jumala on kiinnostunut.
"Jos siis olen saanut armon sinun silmiesi edessä,
ilmoita minulle sinun tiesi, että tulisin tuntemaan sinut."
Tämä on ihmeellistä! Jumala kutsuu meitä kuin Moosesta.
Mooses pyytää saada tietää Hänen tiensä.
Jumala tuli oman täydellisen aikataulunsa mukaan -
lihana ja verenä olemaan kanssamme.
Hän ei ole vain tie, vaan myös totuus ja elämä meissä.
Hän on antanut Jumalan Sanan kartaksi elämän tielle.
Pyhä Henki asuu sisimmässämme.
Hän on antanut profeetat, Jeesuksen, apostolit -
ja opetuskirjeet avuksi matkallamme elämään.
Tämä kaikki on Hänen viisauttaan ja rakkauttaan.
Hänellä on tie meille kaikille.
Mooses halusi tietää tien kävelläkseen sitä.
Me tunnemme Tien, ja antakoon Jumala rohkeutta kulkea sillä!
Olemme nyt saaneet Jumalan mielisuosion.
Uudessa liitossa Jeesus on antanut itsensä -
tieksi, totuudeksi ja elämäksi sisimpäämme.
Hän lupaa olla läsnä, Hän lupaa levon.
"Läsnäoloni on kanssanne, Minä annan levon."
Lukekaa Heprealaiskirjeestä, millaisen levon Jumala antaa!
Jumalan täytetty työ Jeesuksessa on ihmeellinen lepo!
Mikä lepo! Mikä rauha! Mikä voima! Mikä ilo! Mikä viisaus!
Kun on silmät nähdä ja korvat kuulla ja sydänkin vielä ymmärtää!
Silloin voimme tarttua auraan ja ryhtyä Isän työhön!
Monet haluavat tämän rauhan vain tunteakseen olonsa paremmaksi.
Tämä rauha on annettu meille,
ettei maailma tulisi liian suureksi taakaksi,
ettei elämän merkitys katoaisi.
Lepo on annettu meille selvitäksemme Isän työssä.
Voimme kestää maailman iskut, kun sydämemme lepää.
Voimme taistella hyvän taistelun lepoasennosta käsin!
Näin voimme kunnioittaa Jumalaa, Hän on sen arvoinen.
Elämme aikaa, jolloin moni meistä haluaa poimia Jumalan lupaukset -
ja mennä hyvillä fiiliksillä vain itsensä vuoksi.
Unohdamme, että kyse on Jumalan työstä, -
jonka Jumala haluaa saada tehdyksi.
Vielä yksi asia. Monikaan ei ymmärrä, mitä tarkoittaa -
"Jumalan edessä seisominen". Tulee nimittäin päivä -
jolloin meidän tulee seisoa Hänen edessään.
Sinä päivänä ihmiset eivät seiso Hänen edessään miestensä, -
vaimojensa, lastensa, ystäviensä, tai pastoriensa kanssa.
Siellä joutuu seisomaan yksin.
Mitä tarvitaan Jumalan edessä seisomiseen? Jeremia sen kertoo.
Ällistyin tästä löydöstä.
Jeremian kirjasta luku... nämä numerot tekevät vähän tiukkaa.
Jeremia... missähän se nyt oli...
Uskoakseni luku 15.
Jeremia, luku 15.
Tämä on hyvin tärkeää.
En halua tuomita, vaan herätellä todellisuuteen.
Me elämme hyvin erityistä historian hetkeä.
Hän voi palata koska hyvänsä, -
vaikka me tutkimme aikojen merkkejä ja viikunapuuta.
Jeremia valittaa: "Voi minua, äitini, kun minut synnytit..." -
Samastun paljon Jeremiaan, ja nyt hän valittaa!
Jeremia valittaa Jumalan edessä.
Hän valittaa tehdessään Herran työtä ja miellyttäessään Herraa.
Hän seisoo yöt ja päivät Jerusalemin porteilla -
ja temppelissä kutsumassa Juudaa tekemään parannusta.
Jumalaa ei kiinnosta uskonnollinen harrastelu.
Jeremia tulee kaiken tämän vaivan jälkeen Herran eteen, -
vuodattaa sydämensä ja valittaa: "Voi minua, äitini, -
kun minut synnytit riidan ja toran mieheksi koko maalle!
En ole lainaksi antanut, enkä lainaksi ottanut, -
kuitenkin minua kiroavat kaikki." (Jeremia 15:10)
Mistähän me valitamme?
Enimmäkseen valitamme, että ei ole sitä ja tätä, tuota ei tapahdu.
Haluamme lisää elämältä.
Jeremia valittaa Jumalan palveluksessa oloaan.
Jumalan asiat pitävät hänet kiireisenä päivin ja öin.
Me valitamme asioista, joilla ei ole mitään tekemistä Herran kanssa.
Jeremia tekee oikein ja valittaa silti. Ja mitä Jumala vastaa?
Jeremia 15:19: "Sen tähden, näin sanoo Herra: 'Jos sinä käännyt, -
niin minä sallin sinun kääntyä, ja sinä saat seisoa minun edessäni.'"
Jos käännyt, lopeta valitus.
Jeremia valittaa, kun ihmiset kiroavat ja heittävät kuoppaan.
Entä mistä me valitamme?
Kuitenkin Jumala sanoo, että hankkiudu eroon -
tästä valittamisen asenteesta ja roskasta.
"Käänny puoleeni ja tiedä, että olen kutsunut sinut lepooni, -
ole kärsivällinen, Minulla on sinulle työtä tehtäväksi."
"Käänny, niin saat seisoa edessäni."
Antakoon Herra ymmärryksen Hänen edessään seisomiseen.
Nyt olette oppineet Trumpet of Salvationista näistä ohjelmista.
Kaikkea ei ole käyty läpi, mutta ehkä idea on selvinnyt.
Trumpet of Salvation on ollut jäänmurtajana -
Israelin evankelioinnissa. Se on ollut pioneerilähetystä.
Olemme tuoneet evankeliumia takaisin juutalaisille.
Eikä vain juutalaisille, vaan myös arabeille.
Olemme painaneet kirjallisuutta ja miljoonia traktaatteja.
Olemme varustaneet kansojen pyhiä julistamaan evankeliumia täällä.
Olemme rohkaisseet arabiuskovia tekemään työtä omiensa parissa.
Olemme tuottaneet elokuvan "Ristin toinen puoli", -
ja nyt on tulossa toinen elokuva, joka kertoo elämästäni.
Jos olette sitä mieltä, että tämä on Isän antamaa työtä, -
jota on tehty Israelin kaduilla 30 vuoden ajan, -
rukoilkaa sen puolesta!
Tarvitsemme teidän rukouksianne ja tukeanne.
Meillä ei ole vielä studiota, joten olen puussa.
Toivottavasti saamme joskus studion ohjelmien tekemiseen.
Toiseksi joudun puhumaan puusta.
Auttakaa meitä rakentamaan studiota, painamaan kirjoja, -
tuottamaan elokuvaa ja auttamaan tarvitsevia.
Tarvelista on loputon.
Yritän saada teidät vakuuttumaan, että täällä paikalliset uskovat, -
syntyperäiset israelilaiset, tarvitsevat kumppanuutta ja tukea.
Herättäköön Jumala teidät auttamaan paikallisia uskovia.
Nämä paikalliset uskovat ovat kärsivällisiä ja ahkeria.
Jumalan siunausta ja paljon rakkautta!
Muistakaa nettisivumme www.trumpetofsalvation.org
Rakkautta ja pyhä suudelma!
Jumalan edessä seisominen on suuri asia.
Katsotaanpa miten Elisa seisoi Herran edessä.
Hän näki, että Jumala huolehtii kaikesta.
2. Kuningasten kirjan luvussa 5 on kertomus siitä, -
kun Elisa puhdistaa spitaalisen miehen, Naemanin.
Elisa käskee miehen peseytyä Jordanissa seitsemän kertaa.
Mies ensin kieltäytyy, mutta sitten hänen orjansa taivuttelee hänet -
toimimaan ohjeen mukaan. Hän tekee niin ja puhdistuu.
Hän haluaa tuoda kultaa ja hopeaa Elisalle. Elisa vastaa: -
"Niin totta kuin Herra elää, jonka edessä minä seison, -
en minä sitä ota".
Ja Naeman pyytämällä pyysi häntä ottamaan,
mutta hän epäsi. (2. Kun. 5:16)
Elisalla oli melkoinen asenne ja vastaus tähän kiusaukseen.
Elisaa ei kiinnosta kulta eikä hopea. Hänellä on ehyt sydän.
Hän haluaa varmistaa, että hän ei tuo savua Herran sieraimiin.
Savua Herran sieraimiin? Aika vahva väite, vai mitä?
Sitä voi kysyä, paljonko savua Herran sieraimiin me aiheutamme -
omilla asenteillamme ja käyttäytymisellämme.
Elisa siis tietää, ettei hän voi ottaa kultaa eikä hopeaa.
Geehasi, hänen palvelijansa, -
profeetanoppilas, juoksee Naemanin perään, -
ja kertoo jutun profeetoista, jotka tarvitsevat kultaa ja hopeaa.
Hän saa rahat ja palaa Elisan luo, kuin mitään ei olisi tapahtunut.
Elisa katsoo häntä oikeuden mukaan ja Naemanin pitalitauti -
tulee häneen.
Geehasi, hepreaksi Gechazi, -
on aika oppia tämä heprean kurkkuäänne "ch", Gechazi, -
Geehasi tuntee olevansa turvassa, koska hän on profeetanoppilas.
Meistäkin moni luulee olevansa turvassa seurakunnassa, -
jossa laulaa, ylistää, kuuntelee opetusta ja antaa rahaa kolehtiin.
Sitä kuvittelee olevansa turvassa oikeassa ympäristössä.
Ja kuka tietää, mitä meidän sydämissämme on?
Missä on meidän sydämemme?
Geehasi oli profeetanoppilas,
mutta hänen sydämensä oli muualla.
Jeesus sanoo, että jakautunut valtakunta ei kestä.
Valtakunta, joka on jakautunut, ei voi pysyä pystyssä.
Jumalan valtakunta on meissä, sydämissämme.
Jumala haluaa meidän tulevan valtakuntaan
sepposen selällään olevasta ovesta,
eikä kuten tulesta temmattu kekäle,
joka pääsee juuri ja juuri sisään.
Tulesta temmattu kekäle.
Jos haluamme päästä Jumalan ihanaan valtakuntaan,
meidän on ymmärrettävä, että Hän on perustanut sen meihin.
Sydämissämme Jumalan valtakunta ei voi olla jakautunut.
Meidän tulee palvella Jumalaa koko sydämestämme, -
kaikella rakkaudella kaikesta mielestämme ja voimastamme.
Puolinaisella sydämellä vaeltaminen on yksi pahimmista vihollisistamme.
Meidän tulee seistä Jumalan edessä ja taistella hyvä taistelu.
Jumala siunatkoon teitä missä olettekin ja kulkekoon kanssanne.
Jumalan kanssa kulkeminen ja eläminen ei ole vain laulua, -
opetuksen kuuntelemista ja kolehtiin uhraamista.
Se on paljon muutakin. Kun Hän palaa, Hän löytää uskoa.
Voimme seisoa Hänen edessään, katsoa Häntä silmiin -
ja kuulla: "Hyvin tehty, sinä uskollinen palvelija."
Täältä Gazan läheltä, mistä ohjukset lentävät, -
ja ohjus voi lentää tänne tehdessämme tätä, -
lähetän rakkautta kiitollisena rukouksistanne ja tuestanne.
Emme voisi tehdä tätä työtä ilman teitä.
Shalom, shalom Israelista!
Haluatko olla osa Jumalan lopun ajan suunnitelmaa?
Haluatko olla mukana Jumalan koskettaessa Israelin juutalaisia?
Liity Trumpet of Salvation -järjestön toimintaan.
Tule ja ole osa maata!
Opi kertomaan evankeliumia juutalaisesta näkökulmasta -
juutalaisille.
Kutsumme sinut Trumpet -järjestön palvelukouluun.
Opit todistamaan juutalaisille.
Saat vahvaa Raamatun opetusta ja tietoa Israelin historiasta, -
nykypäivän Israelista.
Opit koskettamaan juutalaisen sydäntä viestillä Jeesuksesta.
Otat myös osaa Juutalaiselle ensin -kampanjaan.
Voit hyödyntää oppimiasi taitoja käytännössä, -
kun osoitat kaduilla Jumalan rakkautta Hänen kansalleen.
Olet osa kansoista ja Israelista tullutta uskovien joukkoa.
Heillä on sama näky kuin sinulla.
Solmitte elämän kestäviä yhteyksiä.
Tietenkin tulet näkemään Israelin nähtävyyksiä, -
ja opit niiden todellisen hengellisen merkityksen -
Raamatun ja Jumalan näkökulmasta.
Olitpa 18 tai 80, tuletpa viikoksi tai 3 kuukaudeksi, -
Trumpet of Salvation on elämän muuttava kokemus.
Jos haluat vain matkailla, mahdollisuksia on paljon, -
mutta jos haluat tulla Israeliin tekemään historiaa, -
Trumpet of Salvation on sinua varten.
EVANKELIUMIA JUUTALAISILLE JUUTALAISELLA TAVALLA
Suomennos: TV7